તલોદમાં સી.ડી. પટેલ હાઇસ્કૂલ પાછળ લાલ દેસાઇની ચાલીમાં ગંજીપત્તાથી તિનપત્તીનો જુગાર રમાડાઇ રહ્યો હોવાની બાતમીના આધારે એલસીબીના રજુસિંહ, પો.કો. વિજયસિંહ દિપસિંહ, પ્રહર્ષકુમાર કુનભાઇ, નિરીલકુમાર મોજીસભાઇ સહિતની ટીમે સોમવારે જુગારવાળા સ્થળ પર રેડ કરતા ટીનાભાઇ ચીકાભાઇ પગી (રહે.તલોદ), અનિરૂધ્ધસિંહ લક્ષ્મણસિંહ ઝાલા (રહે.નવા ધાધવાસણા), દાઉદભાઇ ઉસ્માનભાઇ શેખ (રહે.પાણપુર પાટીયા), ભરતભાઇ જેઠાભાઇ પરમાર (રહે.તલોદ), રાકેશભાઇ ભુપતભાઇ વાઘેલા (રહે.તલોદ) અને યુસુફભાઇ જશુભાઇ શેખ (રહે.તલોદ)ને તિનપત્તીનો જુગાર રમતા રંગે હાથ ઝડપી લીધા હતા. પોલીસની રેડ દરમિયાન કુંદન ફકીરમહમદ શેખ (રહે.પાણપુર પાટીયા) અને કાળુસિંહ નેનસિંહ ચૌહાણ (રહે.તલોદ) પોલીસને જોઇ ભાગી છુટયા હતા. ક્રાઇમબ્રાન્ચની ટીમે આઠ જુગારીયા વિરૂધ્ધ તલોદ પોલીસ સ્ટેશનમાં જુગારધારા હેઠળ ગુનો દર્જ કરાવતા પોલીસે કાયદેસરની કાર્યવાહી કરી હતી. પોલીસે જુગારનુ સાહિત મોબાઇલ અને રોકડ રકમ મળી કુલ રૂ. ૨૫,૧૧૦નો મુદ્દામાલ કબ્જે કર્યો હતો.